قوزیی قیبریس تورک جمهوریتی پرزیدنتی ارسین تاتار کئچن ایلین اوکتبر آییندا آچیلان قاپا‌لی ماراشی بو گونه قدر 200.000 آدامین زیارت ائتدیگینی سؤیله‌ییب.
تاتار تورکیه-‌نین مرسین ویلایتی‌نین اردملی قصبه‌سی بلدیه‌سی طرفیندن آیدین‌لار محله‌سینده اونون آدینا تیکیلن پارکین تمل قویما مراسیمینده مرسین خالقی ایله گؤروشمک‌دن ممنون‌لوغونو دیله گتیریب.
قوزیی قیبریس تورک جمهوریتی-نین اینکیشافی و گوجلنمه‌سی ایستیقامتینده آدیم‌لار آتدیق‌لارینی ایفاده ائدن تاتار دوغو آغ دنیزینده‌کی حقوق‌لاری مؤوضوسوع ندا تورکیه ایله بیرلیکده اولدوق‌لارینی وورغولاییب.
تاتار قیبریس-دا ایکی فرق‌لی خالقین یاشادیغینی ایفاده ائده‌رک، "بؤیوک ممنونیتله تورکیه جمهوریتی‌نین بو سیاستین آرخاسیندا اولدوغونو بیلیریک. تورکیه هم وطنیمیز، هم ضامینیمیز، هم ده بو بؤلگه‌دکی ان بؤیوک و ان گوجلو اؤلکه‌دیر" دئییب.
ارسین تاتار "ایندییه‌ده‌ک باغلی اولان ماراش کئچن ایلین اوکتبر آییندا قیسمن آچیلدی. بونونلا دا "ماراش تشببوسو"نو رئاللاشدیردیق. همین تاریخدن بری پاندمی شرط‌لرینه باخمایا‌راق تخمینن 200.000 اینسان ماراشی زیارت ائتدی. قیبریسا هر گلن ماراشا گئدیب گؤرمک ایستییر" ایفاده‌لردن ایستیفاده ائدیب.
